મુંબઈના અમુક પૉશ વિસ્તારોની જેમ પરાંઓમાં પણ ચોક્કસ વિસ્તારો પૉશ કૅટેગરીમાં આવી ગયા છે, જ્યાં ભાવ એવા ઊંચા સ્તરે પહોંચી ગયા છે કે એની ખરીદી ૯૦ ટકા લોકોને પોસાય એવી રહી નથી. પરિણામે આ ૯૦ ટકામાંથી પચાસ ટકા લોકો તો બીજા વિસ્તારો તરફ ફંટાઈ રહ્યા છે, જ્યારે બાકીના લોકો ભાવ ઘટવાની રાહ જોઈ રહ્યા છે. ક્યાંક કોઈ પ્રૉપર્ટી વેચનારની ગરજે મળે જાય એવી આશાએ જગ્યા શોધતા રહે છે. રીડેવલપમેન્ટના કિસ્સામાં તો દસ બિલ્ડિંગ સાથે ચર્ચા કર્યા પછી માંડ એકાદ ફાઇનલ થાય એવી સ્થિતિ બને છે.